David Pawson

**John David Pawson** (25. helmikuuta 1930 Benwell, Newcastle upon Tyne – 21. toukokuuta 2020) oli englantilainen baptistisaarnaaja ja kirjailija. Hän kirjoitti yli neljäkymmentä kirjaa. Pawson oli erityisesti tunnettu laajalti julkaistusta opetussarjastaan ja siitä tehdystä pääteoksestaan *Raamattu avautuu* (). Suomessa hänen saarnojaan on esitetty Taivas TV7:n kanavalla. Kanava on lähettänyt hänen opetusohjelmiaan perustamisestaan lähtien. Kansainvälisesti Pawson oli muun muassa satelliittikanava GOD TV:n vakiohahmoja.

## Perhetausta ja opinnot

Pawsonin väitetään polveutuvan 1700-luvulla Englannissa vaikuttaneesta metodistisaarnaaja John Pawsonista, joka oli metodismin perustajan, John Wesleyn työtoveri. Muutoin Pawsonin suku on ollut maanviljelijöitä aina tämän isään, professori Cecil Pawsoniin saakka, joka oli päätyönsä ohella saarnaaja ja sivutoiminen maanviljelijä. Pawson sai nimensä isoisänsä David Ledger Pawsonin mukaan.

Pawson suoritti alemman maataloustutkinnon Durhamin yliopistosta ja sai opiskeluaikanaan hengellisen kutsumuksen saarnaajan työhön. Tämän seurauksena Pawson suoritti teologian opintoja Cambridgen yliopistossa, josta hän valmistui maisteriksi. Opintojensa aikana Pawson koki uskonnollisen kriisin; Pawsonin liberaaliteologiseksi kokema opetus aiheutti epäilyksiä ja hän koki menettävänsä luottamuksensa Raamattuun ja melkeinpä uskonsa Jumalaankin. Valmistumisen jälkeen Pawson astui kuitenkin metodistikirkon palvelukseen ja kertoi selviytyneensä kriisistään.

Viimeisinä vuosinaan David Pawson asui Hampshiren Basingstoken lähistöllä Etelä-Englannissa vaimonsa Enidin kanssa. Hänen kolmesta lapsestaan vanhimmalla eli Deboralla todettiin leukemia, johon tämä kuoli vuonna 2004.

## Saarnaajana
Pawson suoritti asevelvollisuutensa Britannian kuninkaallisissa ilmavoimissa, minkä jälkeen hän jäi palvelukseen sotilaspastoriksi muille kuin anglikaaniseen ja roomalaiskatoliseen kirkkoon kuuluville. Sotapalveluksensa aikana hän päätti lopettaa aihepiirien mukaiset raamatuntekstiin perustuvat saarnat ja siirtyä saarnaamaan kohta kerrallaan kirkkovuoden ajankohdista välittämättä. Samalla Pawson tuli siihen tulokseen, että Uusi Testamentti tuntee vain yhden tavan kastaa, uskovan kasteen. Asepalveluksen päätettyään Pawson tunsi itsensä kykenemättömäksi kastamaan sylivauvoja. Koska metodismi hyväksyy lapsikasteen, tämä johti välirikkoon työnantajan kanssa. Välittömästi eronsa jälkeen Pawson siirtyi toimimaan Buckinghamshiren Gold Hillin baptistiseurakunnan sielunpaimenena.

Myöhemmin, pastorina Guildfordin baptistiseurakunnassa David Pawson saavutti mainetta molemmissa vaikuttavana ja vakaana Raamatun esilletuojana. Hän alkoi julkaista saarnakasettejaan, jotka alkujaan tehtiin kirkon sairaille ja ikääntyneille jäsenille. Kasetit ovat kuitenkin saavuttaneet maailmanlaajuisen levikin.

Pawsonin toimikauden aikana Millmeadista tuli Britannian suurin baptistiseurakunta. Ihmiset tulivat säännöllisesti kuulemaan Pawsonin saarnaamista Lontoosta saakka. Hänen seurakuntansa onkin liki ainutlaatuisessa asemassa sikäli että sen jumalanpalvelusten osallistujamäärät ovat kaksi kertaa suurempia kuin itse seurakunnan jäsenmäärä. Cliff Richard, jonka Pawson kastoi, kävi myös säännöllisesti kokouksissa. Pawson jätti Millmeadin vuonna 1979 ja siirtyi saarnaamaan ympäri maailmaa. Hän saarnasi aina kuolemaansa asti toistuvasti Britanniassa ja muissa maissa: Australiassa, Uudessa-Seelannissa, Etelä-Afrikassa, Alankomaissa, Israelissa, Kaakkois-Aasiassa ja Pohjois-Amerikassa.

Pawsonilla on suuri Raamatun opetussarja, joka käsittää sen kaikki 66 kirjaa. Raamatun läpikäyminen luentoina vei kolmisen vuotta, jolloin siitä tehtiin ensimmäisellä kertaa ääninauhat. Toisella kertaa, kun Pawson opetti Raamatun läpi, hänestä tehtiin videotaltiointi, jotta esitetyt kaaviot, kartat ja kuvat näkyisivät yleisölle myös. Myöhemmin julkaistiin vielä kirja tästä Pawsonin opetussarjasta.

## Teologia
Pawson edusti baptismin piirissä maltilliseksi katsottavaa suuntausta. Hän noudatti arminianistista teologiaa, jonka mukaan ihminen valitsee itse, haluaako hän saada uskon ja pelastuksen vai ei. Seurakunnallisessa toiminnassa Pawson edusti välittävää näkemystä karismaattisuuden ja evankelikalisuuden välillä: hän tunnusti armolahjojen olemassaolon nykymaailmassa, mutta vaati, että armolahjojen käyttö toteutetaan Raamattuun perustuen, mikä sulkee pois eräiden vapaiden suuntien ajatuksen Jumalan ilmoituksen jatkumisesta niiden toiminnassa.

Pawson on saanut erityistä kritiikkiä suhtautumisestaan maailmanloppuun. Hän edusti varsin perinteistä näkemystä, jonka mukaan lopun aikoina koko ihmiskunta, uskovat mukaan lukien, joutuu valtaisien koettelemusten alaiseksi. Pawson ei myöskään hyväksynyt oppia tempaamisesta, jonka mukaan Jumala tempaisisi kaikki uskovat taivaaseen jo ennen koettelemusten alkua. Pawsonin mukaan uskovat temmataan Jeesusta vastaan yläilmoihin (1.Tess.4:17), minkä jälkeen Kristus perustaa tuhatvuotisen valtakunnan maan päälle ja hallitsee yhdessä kristittyjen kanssa. 

### Raamatusta yleensä

Pawsonin mukaan Raamattu ei ole kirja, vaan eräänlainen kirjasto. Raamatussa on 66 kirjaa ja jokaisesta kirjasta löytyy vastaus kysymykseen "Miksi tämä kirja on kirjoitettu". Pawson toteaa, että kulloistakin kirjaa ymmärtää paremmin vasta, kun tietää, miksi se on alun perin kirjoitettu. Neljä eri evankeliumia on Pawsonin mielestä kirjoitettu neljää eri tarkoitusta varten. Ilmestyskirjan sisällön ja kirjoituksen syyn avaa sen luku 14 Pawsonin mielestä: ”Tässä on pyhien kärsivällisyys, niiden, jotka pitävät Jumalan käskyt ja Jeesuksen uskon.”

#### Käytäntöjä omassa seurakunnassa
Omassa seurakunnassaan Pawson oli luetuttanut koko Raamatun läpi ääneen, mikä kesti sunnuntain iltapäivästä torstaihin saakka, jolloin lukeminen tapahtui ilman katkoja. Kokonaisuudessaan Raamatun lukeminen ääneen kesti noin 82 tuntia ja lukija vaihtui 15 minuutin välein. Kuulijoita oli koko viikon aikana arvioitu olevan noin 2&nbsp;000, joista useat kuuntelivat vain puoli tuntia ja jotkut jäivät kuuntelemaan seuraavaan aamuun saakka, Pawson toteaa.

#### Asiayhteys tärkeää julistuksessa
Pawsonin mukaan ei voida saarnata Joh 3:16 ilman, että tiedetään Joh 3:17, koska alkuaan Raamatussa ei ollut jae-erottelua. Asiayhteyttä ei voida irrottaa päätekstistä ja tehdä siitä uutta asiayhteyttä. Saman asian hän toteaa kohdasta, jota hänen mielestään on usein väärin käytetty saarnoissakin, kun sanotaan, että kaikki on uskovalle mahdollista (kaikissa elämän asioissa/tilanteissa): "*Kaikki minä voin hänessä, joka minua vahvistaa.*", tässä on kuitenkin kyse taloudellisesta toimeen tulemisesta asiayhteyden mukaan – tulee palkallaan toimeen, Pawson toteaa.

#### Raamatun rakkaustarina
Raamattua hän pitää myös alusta loppuun saakka eräänlaisena rakkaustarinana, jossa Jeesus on aviomies ja seurakunta morsian. Läpi Raamatun Jumala etsii morsianta Pojalleen ja Ilmestyskirjassa on tuo juonen huippukohta Pawsonin mukaan. Niin kuin maallisissa häissä niin myös taivaallisissa häissä, morsiamen puku on erittäin tärkeä asia. Pawson näkee tärkeäksi, että seurakunta on hyvin puettu myös hengellisesti (Raamatun termejä käyttäen). *"Ja pyhän kaupungin, uuden Jerusalemin, minä näin laskeutuvan alas taivaasta Jumalan tyköä, valmistettuna niin kuin morsian, miehellensä kaunistettu."*

### Jumalan nimestä

Eksegetiikassa, joka tutkii alkukieltä JHWH tai Jahve (Minä olen, olemista) on Jumalan nimi, ja Pawson yritti selvittää miten se lausutaan. Hän ei saanut yhtäkään juutalaista lausumaan tuota, joten hän pyysi vastineen englanninkieleen. Hän sai vastaukseksi, että lähin sana englanniksi on "*Always*" eli suomeksi "*Aina*". *"Aina minun apuni, Aina minun voimani, Aina minun kunniani,"* Pawson toteaa myös, että se on vasta Jumalan etunimi. Jeesuksen yli 300 nimityksestä hän pitää eniten nimestä, jossa Jeesusta kutsutaan nimellä "*Kyllä*". Hän on Kyllä, jokaiseen Jumalan lupaukseen ja "*Kyllä*" sanassa on positiivisin uskon ilmaisu Jeesuksesta ja se myös muistuttaa seurakuntia siitä, kuinka tulee ajatella Jeesuksesta Pawsonin mukaan.

### Filadelfian seurakunnasta

Pawson luennoi, että Filadelfian seurakunta oli pienin kooltaan, mutta rohkein julistamaan Jeesusta. Seurakunta säilyi myös pisimpään kaikista seitsemästä Ilmestyskirjan seurakunnasta. Se oli myös uskollisin Jeesuksen opetuksille (*sinä olet ottanut vaarin minun sanastani etkä ole minun nimeäni kieltänyt*) kaikista Ilmestyskirjan seurakunnista Pawson jatkaa. Hänen tekemistään tutkimuksista käy ilmi, että alueen maaperä on vulkaanista ja asukkaat aika-ajoin jättivät kotinsa maan alkaessa vavahdella. Se avaa Pawsonin mukaan käsitystä Jeesuksen puheille, ettei enää tarvitse lähteä ulos: (*eikä hän koskaan enää lähde sieltä ulos*).

### Smyrnan seurakunnasta

Pawsonin mukaan Raamatun aikana Efesos ja Smyrna kilpailivat keskenään Vähän-Aasian herruudesta. Kaupunki oli hyvin kaunis ja sitä kutsuttiin alkukirkon aikana Vähän-Aasian ylpeydeksi ja kunniaksi. Kaupunki on perustettu n. 1000 eaa. ja tuhottiin vain 500 vuotta myöhemmin, mutta se rakennettiin jälleen n. 200 eaa. Kaupunki oli kuollut, mutta heräsi eloon ja sama lauseparsi esiintyy Ilmestyskirjassakin. Se on Homeroksen synnyinkaupunki ja kaupungissa on Homeroksen muistomerkki. 

Pawsonin mukaan Kaupunki oli hyvin kansallismielinen. Se valitsi sodissa aina oikean liittolaisen. Smyrna asettui vuoroin Kreikan, vuoroin Rooman puolelle. Ilmestyskirjan kirjoittamisen aikaan Smyrna oli roomalaistunut ja siellä harjoitettiin keisarikulttia. Siellä sijaitsi alueen vanhin Roma-jumalattaren temppeli, jota palvottiin jo ennen keisarikulttia. Kaupunki kutsuttiin: *kaupunkien turhuuden paratiisiksi.* Smyrna rakasti myöntää asukkailleen vapaan kansalaisen arvonimiä. Pawsonin mukaan kreikkalaiset jälleenrakennuttivat kaupungin. Kaupungin pääkadun nimi oli Kultakatu ja sen varrella oli monia temppeleitä Raamatun aikana. Temppeleistä on jäljellä yksi pylväikkö, joka sijaitsi torin reunalla. Pawsonin mukaan alkuperäistä Smyrnaa ei ole siksi paljoa jäljellä, koska kaupunki on jatkuvassa kehityksessä ja yksi Turkin suurimmista kaupungeista. Se on myös vilkas satama- ja yliopistokaupunki Pawson jatkaa.

26 jaa. Smyrna sai ainoana Vähän-Aasian kaupungeista rakentaa temppelin Rooman keisarille, Tiberiukselle. Rooma antoi yksinoikeuden Tiberiuksen temppeliin. Smyrna oli kuuluisa uskollisuudestaan. 

Smyrnan seurakunta perustettiin n. 40 vuotta ennen Ilmestyskirjan kirjoittamista Pawson toteaa. Sen perustajina toimivat Efesoksesta saapuneet kääntyneet kristityt. Hän poikkesi siellä viimeisellä lähetysmatkallaan, sillä siellä asui Timoteuksen veli. Todennäköisesti Paavali yöpyi Timoteuksen veljen luona. Varmasti tiedetään, että siellä asui Polykarpus-niminen mies, joka on yksi kuuluisimmista marttyyreistä, joka toimi myös Smyrnan piispana. Smyrna oli alusta asti ollut kärsivä seurakunta ja se oli maksanut kovan hinnan olemassaolostaan.

Pawson pitää mielenkiintoisena sitä, kuinka Jeesus esittäytyy seurakunnalle Ilmestyskirjassa. Jeesus haluaa kertoa itsestään ominaisuuksia, jotka vahvistavat ja lohduttavat seurakuntaa tai jotka ovat unohtuneet seurakunnilta. Jeesuksen esittely on aina erilainen. Jeesuksella on n. 300 eri nimeä, jotka auttavat saamaan Jeesuksesta kokonaiskuvan. Jeesus esitteli itsensä kulloisessakin kirjeessä tavalla, joka sopii parhaiten seurakunnan tilanteeseen, Pawson jatkaa. Smyrnan seurakunnalle Jeesus sanoo, että *Hän on ensimmäinen ja viimeinen. Hän on aloittanut kaiken ja lopettaa kaiken. Hän on alfa ja omega.* Jeesus puhuu näin ihmiskunnan historiasta.

Smyrnan seurakunta on Pawsonin mukaan hyvä esimerkki siitä, etteivät aina kristityt menesty vaan voivat jopa köyhtyä taloudellisesti ollessaan uskollisia uskossaan. Tämä näkyi Pawsonin mukaan etenkin aterioilla, koska ennen ateriaa oli usein rituaalisia menoja, joihin kristityt eivät osallistuneet. Näin ollen he menettivät osan kauppakumppaneistaan kääntyessään. Tässä mielessä Pawsonin mielestä ns. *menestysteologia* on osittain heresiaa, koska ei ole oikein luvata ihmiselle taloudellisia rikkauksia uskoontulon yhteydessä. Rikkauksien osalta Pawson on viitannut useissa luennoissaan kohtaan Raamatussa, jossa todetaan: *Kamelin on helpompi mennä neulansilmästä läpi kuin rikkaan päästä Taivaan Valtakuntaan*. Smyrnassa kristityt olivat menettäneet omaisuutensa ja olivat kerjäläisiä vauraassa kaupungissa, koska kaupunki oli kytköksissä pakanallisiin uskontoihin. Kauppiaan täytyi kuulua ns. kauppakiltaan.

### Rukouksesta

Pawson kannattaa myös kysyvää rukousta (*interrogation prayer*), jossa kysytään Jumalalta asioita käytännön elämässä. Pawsonin mielestä tulee kysyä Jumalalta ja odottaa vastausta. Hän ehdottaa kristityn rukoilijan ensimmäiseksi kysymykseksi Jumalalta: "*Onko elämässäni jotain, josta Sinä (Jumala) et pidä?*"

Pawsonin mielestä ihmisten tulee rukoilla ja kiittää Jumalaa "Hänen" kirkostaan, ja kehottaa pyytämään anteeksi, jos olemme puhuneet muodossa "Meidän" kirkkomme, koska kirkko on Hänen.

### Kasteesta
Kasteesta Pawson opettaa kirjassaan *The Normal Christian Birth* seuraavasti: "Jeesus vastasi: "Totisesti, totisesti minä sanon sinulle: jos joku ei synny vedestä ja Hengestä, ei hän voi päästä sisälle Jumalan valtakuntaan." Tämä voidaan ymmärtää kolmella erilaisella tavalla Pawsonin mukaan: 

#*Two births, one physical and one spiritual;* Kaksi syntymää, yksi ruummiillinen ja yksi hengellinen;
#*One birth, purely spiritual;* Yksi syntymä, puhtaasti hengellinen;
#*One birth, with both physical and spiritual aspects.* Yksi syntymä, jossa molemmissa ruumiillinen ja henkinen muoto.

Pawson on arvostellut lapsikastetta. Hänen mukaansa lapsikasteen kautta seurakuntien jäsenistö täyttyy ei-uskovista ihmisistä. Pawson perustelee näkemystään: "Luther perusteli lapsikasteen huonosti sanomalla vain, kuka voi osoittaa, ettei vauvalla ole uskoa. Yhtä hyvin voi kysyä, kuka voi osoittaa, että vauvalla on uskoa. Kirkko pysyy hengissä vain, jos se siirtyy kastamaan ainoastaan ne, jotka tekevät parannuksen ja uskovat". Pawsonin puhuttua aiheesta vieraillessaan Suomessa vuonna 2007 vierailua isännöinyt Nokia-mission Markku Koivisto sanoutui irti Pawsonin kastekäsityksestä.

### Saatanasta

Pawsonin mukaan Saatana vihaa Raamattua ja etenkin sen ensimmäisiä ja viimeisiä sivuja enemmän kuin mitään muita kohtia. Pawsonin mukaan ensimmäisillä sivuilla selvitetään, kuinka Saatana sai otteen ihmissukuun ja kuinka hän teki tästä maailmasta oman kuningaskuntansa, ja hän ei halua kenenkään tietävän miten hän toimii ihmisten keskellä. Paavali sanoo, että me emme ylläty Saatanan keinoista, koska tiedämme miten hän saa ihmisistä otteen. "*Opiskelemalla sitä mitä tapahtui Eedenin puutarhassa voimme tietää miten Saatana toimii*", Pawson toteaa. Ilmestyskirjasta Pawson selvittää, että taivaassa tapahtuvat asiat heijastavat maanpäälliseen elämään, kuten sotina. Suuret vaivan ajat johtuvat siitä, että Saatana on menettämässä valtansa, hänet heitetään ulos Taivaasta ja tietää sen itsekin. Ilmestyskirjasta Pawson toteaa, että sitä olisi hyvä lukea ääneen, koska silloin joutuu käyttämään omaa ääntään ja painottamaan sanoja, jolloin sanoista tulee paljon merkittävämpiä lukijalle ja kuulijalle. "*Lue ääneen ja kuljeta sanoma sydämeesi*", hän toteaa.

Pawsonin mukaan Saatana rakastaa katsoa omiaan alaspäin, niinpä Saatana valitsee kukkulan asuinsijakseen. Raamatun aikaan Pawson katsoo Saatanan päämajan sijainneen Pergamonissa Ilmestyskirjan mukaan. Alttaria, jossa paloi tuli yötä päivää kutsuttiin Saatanan valtaistuimeksi tai tuoliksi sen muodon tähden. Raamattu myös puhuu, että Pergamonissa on Saatanan valtaistuin: *"Minä tiedän, missä sinä asut: siellä, missä saatanan valtaistuin on; ja sinä pidät minun nimestäni kiinni etkä ole kieltänyt minun uskoani niinäkään päivinä, jolloin Antipas, minun todistajani, minun uskolliseni, tapettiin teidän luonanne, siellä, missä saatana asuu."*, joka nykyisin on siirretty Pergamonin museoon Itä-Berliiniin.

### Jeesuksen toisesta tulemisesta

Pawson opettaa eskatologiasta, Jeesuksen toisesta tulemisesta, että siitä ei voi antaa tarkkaa päivämäärää, eikä sitä kannata edes arvailla. Martti Luther antoi vuoden 1636, John Wesley 1874, Charles Taze Russell 1914 (josta syntyi Jehovan todistajat) ja Pawsonin mukaan he kaikki epäonnistuivat arvioissaan Jeesuksen takaisin tulemisesta. Hänen mukaansa on tapahduttava tiettyjä asioita ennen kuin Jeesus tulee takaisin. Pawsonin mielestä ne ovat Raamatun perusteella seuraavassa järjestyksessä:

# Maailman katastrofit
# Kirkon rappeutuminen maailmassa
# Paine Lähi-idässä, joka vaikuttaa koko maailmaan
# Taivas pimenee, aurinkoa, tähtiä ja kuuta myöten.

Näistä Pawsonin mukaan ensimmäinen ja toisesta puolet on jo toteutunut. Pawson uskoo kuitenkin, että voidaan antaa kuukausi, jolloin Jeesus tulee takaisin sillä perusteella, että Jeesus toimi ensimmäisen tulemisensa aikana myös aina juutalaisen kalenterin mukaan. Ilmestysmaja- tai Sukkot-juhla ei ole vielä toteutunut kirjoituksissa, jota Sakarjan kirja korostaa Messiaan tulemisen ajaksi, joka on juutalaisessa kalenterissa 7. kuukausi (Tishrei) eli syyskuu. Pawsonin mukaan Jeesus tulee takaisin kun kaikki merkit ovat täyttyneet maailmassa Matteuksen evankeliumin luvun 24  mukaan.

Pawsonin mukaan aikojen lopussa ihmiset ovat maailmassa kolmiyhteisen Jumalan (Isän, Pojan ja Pyhän Hengen) sijaan kolmiyhteisen Saatanan (Paholainen, Antikristus, väärät profeetat) käsissä, jolloin kristittyjen on kiellettyä ostaa mitään ruokaa itselleen tai edes lapsilleen, jos heillä ei ole otsassa tai ranteessa paholaisen merkkiä tai mikrosirua, jossa on Pedon luku. Näin ollen Pawsonin mielestä maailmassa ei ole käteistä juuri ennen kuin Jeesus tulee takaisin. Tosikristityt kieltäytyvät ottamasta tätä merkkiä ja jotkut voivat jopa kuolla sen tähden, *"30 vuotta sitten tälle naurettiin Englannissa, kun puhuin tästä ensimmäisen kerran, mutta nyt sille ei enää kukaan naura."* Pawson toteaa.

Pawsonin mielestä lopun ajat on kuvattu Raamatussa siksi, ettei Raamattuun uskovat hätääntyisi noina aikoina, kun kaikki tapahtuu, vaan olisivat valmiina. Pawsonin mukaan suuri harhaoppi, jota miljoonille kristityille on julistettu ja johon hän itse ei usko, että kristityt otetaan pois maailmasta ennen suuren vaivan tai vihan ja ahdistuksen aikaa aikaa, on tuonut monelle väärää lohtua myös Pawson toteaa.

Hän mainitsee myös, että juuri tuon 3½ vuoden ahdistuksen aikana sen ihmisen, joka kieltää Kristuksen, Jumala kieltää Taivaassa enkeleiden edessä. Nykyisin Pawsonin mukaan joka vuosi 250 000 kristittyä kohtaa marttyyrikuoleman uskonsa tähden.

## Tuotanto
Peter Bettson on jakanut pelkästään äänitteitä Pawsonin puheista Australiassa puoli miljoonaa kappaletta viimeisen 25 vuoden aikana. Pawsonin Raamatun opetuksia on julkaistu ja esitetty yli 120 maassa. Helsingissä ja Tampereella hän vieraili 10.–11.5.2007 pitäen seminaarin otsikolla *Lutherin reformaation loppuunsaattaminen*.

### Kirjat suomeksi
* *Raamattu Avautuu I Vanha testamentti*, 2007, David Pawson, TV7 (alkuteos: *Unlocking the Bible*, Collins, 1999-2001)
* *Raamattu Avautuu II Uusi testamentti*, 2008, David Pawson, TV7 (alkuteos: *Unlocking the Bible*, Collins, 1999-2001)
* *Mitä on vesikaste?*, 2008, David Pawson, Kristillinen Kirja- ja Musiikkikustannus KKJMK OY (alkuteos: *Explaining Water Baptism*)
* *Miksi Jumala sallii luonnonkatastrofeja?*, 2008, David Pawson, Kristillinen Kirja- ja Musiikkikustannus KKJMK OY
* *Sana ja Henki yhdessä*, 2008, David Pawson, Kuva ja Sana
* *Onko Joh. 3:16 evankeliumi?*, 2008, David Pawson, TV7 Kustannus
* *Tie helvettiin*, 2008, David Pawson, TV7 Kustannus
* *Islamin haaste kristityille*, 2009, David Pawson, TV7 Kustannus
* *Rukouksen periaatteita käytäntöön*, 2009, David Pawson, TV7 Kustannus
* *Kenelle johtajuus kuuluu?*, 2009, David Pawson, Kristillinen Kirja- ja Musiikkikustannus KKJMK OY (alkuteos: *Leadership is Male*)
* *Meidän toivomme*, 2009, David Pawson, Kristillinen Kirja- ja Musiikkikustannus KKJMK OY
* *Matka ilmestyskirjan maailmaan*, 2009, David Pawson, Kristillinen Kirja- ja Musiikkikustannus KKJMK OY
* *Kristillinen usko avautuu*, 2009, David Pawson, Päivä Osakeyhtiö
* *Israel Uudessa testamentissa*, 2009, David Pawson, KKJMK OY
* *Jeesuksen paluu*, 2009, David Pawson, TV7 Kustannus
* *Terve kristityn syntymä*, 2010, David Pawson, TV7 Kustannus
* *Jeesus kastaa yhdessä Pyhässä Hengessä*, 2010, David Pawson, TV7 Kustannus (alkuteos: *Jesus baptizes in one Holy Spirit*)
* *Kristillisen sionismin puolustus*, 2011, David Pawson, Kristillinen Kirja- ja Musiikkikustannus KKJMK OY (alkuteos: *Defending Christian Zionism*)
* *Kerran pelastettu, aina pelastettu?*, 2011, David Pawson, TV7 Kustannus (alkuteos: *Once saved, always saved?*)
* *Kulje kanssani läpi Markuksen evankeliumin*, 2011, David Pawson, TV7 Kustannus (alkuteos: *Come with me through Mark*)
* *Matka Jesajan maailmaan*, 2011, David Pawson, KKJMK OY
* *Vanhurskas Jumala ja vanhurskauden evankeliumi*, 2011, David Pawson, KKJMK OY (alkuteos: *The God and the Gospel of Righteousness*)
* *Kristillisen sionismin puolustus*, 2011, David Pawson, KKJMK OY
* *Totuutta etsimässä: muistelmat*, 2011, David Pawson, TV7 Kustannus
* *Matka Apostolien tekoihin*, 2015, David Pawson, KKJMK OY (alkuteos: *A Commentary on Acts*)
* *Galatalaiskirje*, 2015, David Pawson, KKJMK OY (alkuteos: *A Commentary on Galatians*)
* *Valmiina Jeesuksen takaisin tuloon: Tessalonikalaiskirje 1 & 2*, 2017, David Pawson, KKJMK OY
* *Paavalin henkilökohtaiset kirjeet : 1 & 2 Timoteuskirje, Tiitus, Filemon*, 2017, David Pawson, KKJMK OY
* *Jaakobin kirje: tee se!*, 2019, David Pawson, KKJMK OY
* *Kirje roomalaisille: uusi testamentti avautuu*, 2021, David Pawson, KKJMK OY
* *Danielin kirja*, 2022, David Pawson, KKJMK OY

### Kirjat englanniksi
*Christianity Explained, 2006, David Pawson, Terra Nova Publications, 
*Explaining Water Baptism, 2000, David Pawson, Sovereign World Ltd, 
*Explaining the Baptism with the Holy Spirit, 2004, David Pawson, Joyce Huggett, Sovereign World, 
*Explaining the Resurrection, 2000, David Pawson, Sovereign World, Ltd, 
*Explaining the Second Coming, 2000, David Pawson, Renew, 
*Fourth Wave, 1993, David Pawson, Hodder & Stoughton Religious, 
*Hope for the Millennium, 1999, David Pawson, Hodder & Stoughton, 
*Head in the Clouds, 1999, David Pawson, Hodder & Stoughton Religious, 
*Is John 3:16 the Gospel?, 2007, David Pawson, Terra Nova Publications International Ltd, 
*Infant Baptism Under Cross-examination, 1976, David Pawson, Colin Buchanan, Grove Books Ltd, 
*Is the Blessing Biblical?, 1996, David Pawson, Hodder & Stoughton, 
*Jesus Baptises in One Holy Spirit: When?, How?, Why?, Who?, 1997, David Pawson, Hodder&Stoughton Religious, 
*Jesus Baptises In One Holy Spirit, 2006, David Pawson, Terra Nova Publications, 
*Leadership is Male: a Challenge to Christian Feminism, 1988, J. David Pawson, Highland Books, ISBN B000O1O178
*Leadership Is Male, 1990, David Pawson, Thomas Nelson Inc, 
*LEADERSHIP IS MALE: What Does the Bible Say?, 2007, David Pawson, Terra Nova Publications, 
*LEADERSHIP IS MINE, 1990, J. David Pawson, Oliver Nelson, ISBN B000JJTIIM
*Loose Leaves From My Bible, 1994, David Pawson, North Bank Graphics, 
*Not as Bad as the Truth: Memoirs of an Unorthodox Evangelical, 2006, David Pawson, Hodder Headline, 
*Once Saved, Always Saved?: A Study in Perseverance and Inheritance, David Pawson, Roger Forster, Hodder Headline, 1996, 
*Tell me the truth!, 1977, David Pawson, Harold Shaw, 
*Truth to Tell: An Exposition of Basic Christian Truths, 1988, David Pawson, Hodder & Stoughton Religious Division, ISBN B000OVDUL6
*Truth to Tell, 1993, David Pawson, Hodder & Stoughton Religious, 
*The Road to Hell: Everlasting Torment or Annihilation? 1996, David Pawson, Hodder Headline 1996 ja Terra Nova Publications International Ltd 2007, 
*The Normal Christian Birth: How to Give New Believers a Proper Start in Life, David Pawson, Hodder & Stoughton 1989 ja Hodder Headline 1991, 
*The Challenge of Islam to Christians, 2003, David Pawson, Hodder Headline, 
*Understanding the Trinity, 2000, J. David Pawson, Renew, 
*Unlocking the Bible - Old Test B1, 2000, David Pawson, Andy Peck, Marshall Pickering, 
*Unlocking the Bible - Old Test B2, 1999, David Pawson, Andy Peck, Harpercollins Pub Ltd, 
*Unlocking the Bible - Old Test B3, 2000, David Pawson, Andy Peck, Harpercollins Pub Ltd, 
*Unlocking the Bible - Old Test B4 Decline and Fall of an Empire, 2000, David Pawson, Andy Peck, Harpercollins Pub Ltd, 
*Unlocking the Bible - Old Test B5 The Struggle to Survive, 2001, David Pawson, Andy Peck, Harpercollins Pub Ltd, 
*Unlocking the Bible - New Test B1, 1999, David Pawson, Harpercollins Pub Ltd, 
*Unlocking the Bible - New Test B2, 2000, David Pawson, Andy Peck, Marshall Pickering, 
*Unlocking the Bible - New Testament B3 Through Suffering to Glory, 2001, David Pawson, Harpercollins Pub Ltd, 
*Unlocking the Bible Omnibus: A Unique Overview of the Whole Bible, 2003, David Pawson, HarperCollins UK, 
*When Jesus Returns, 1995, David Pawson, Hodder & Stoughton Religious, 
*Word And Spirit Together, 2007, David Pawson, Terra Nova Publications, 
*Where is Jesus now?, 2001, David Pawson, Kingsway Publications, 
*Why Does God Allow Natural Disasters?, 2007, David Pawson, Terra Nova Publications International Ltd, 2007, 
*Defending Christian Zionism, 2008, David Pawson, Terra Nova Publications, 2008, 
*Practising the Principles of Prayer, 2008, David Pawson, Terra Nova Publications, 
*Living in Hope, 2008, David Pawson, Terra Nova Publications, 
*The God and the Gospel of Righteousness, 2008, David Pawson, Terra Nova Publications, 
*Come with me through Revelation, 2008, David Pawson, Terra Nova Publications, 
*Israel in the New Testament, 2009, David Pawson, Terra Nova Publications, 
*Come with me through Mark, 2009, David Pawson, Terra Nova Publications, 
*Come with me through Isaiah, 2010, David Pawson, Terra Nova Publications, 
*Remarriage is Adultery Unless…, 2013, David Pawson, Anchor Recordings, 
*Angels. Anchor Recordings Ltd. .
*'By God, I Will' – The Biblical Covenants. Anchor Recordings Ltd. .
*The Character of God. Anchor Recordings Ltd. .
*Completing Luther's Reformation. Anchor Recordings Ltd. .
*Jesus: the Seven Wonders of HIStory. Anchor Recordings Ltd. .
*Kingdoms in conflict. Anchor Recordings Ltd. .
*The Lord's Prayer. Anchor Recordings Ltd. .
*The Maker's Instructions. Anchor Recordings Ltd. .
*A Preacher's Legacy. Anchor Recordings Ltd. .
*Simon Peter – the Reed and the Rock. Anchor Recordings Ltd. .
*What the Bible says about the Holy Spirit. Anchor Recordings Ltd. .
*Where has the Body been for 2000 Years?. Anchor Recordings Ltd. .
*A Commentary on the Gospel of Mark. Anchor Recordings Ltd. .
*A Commentary on the Gospel of Luke. Anchor Recordings Ltd. .
*A Commentary on the Gospel of John. Anchor Recordings Ltd. .
*A Commentary on Acts. Anchor Recordings Ltd. .
*A Commentary on Romans. Anchor Recordings Ltd. .
*A Commentary on 1 & 2 Corinthians. Anchor Recordings Ltd. .
*A Commentary on Galatians. Anchor Recordings Ltd. .
*A Commentary on Ephesians. Anchor Recordings Ltd. .
*A Commentary on Philippians. Anchor Recordings Ltd. .
*A Commentary on 1 & 2 Thessalonians. Anchor Recordings Ltd. .
*A Commentary on The Personal Letters: 1 & 2 Timothy, Titus, Philemon. Anchor Recordings Ltd. .
*A Commentary on Hebrews. Anchor Recordings Ltd. .
*A Commentary on James. Anchor Recordings Ltd. .
*A Commentary on 1 & 2 Peter. Anchor Recordings Ltd. .
*A Commentary on the Letters of John. Anchor Recordings Ltd. .
*A Commentary on Jude. Anchor Recordings Ltd. .
*A Commentary on the Book of Revelation. Anchor Recordings Ltd. .
*A Commentary on Genesis 1–25. Anchor Recordings Ltd. .
*A Commentary on Exodus. Anchor Recordings Ltd. .
*A Commentary on Daniel. Anchor Recordings Ltd. .
*A Commentary on Zechariah. Anchor Recordings Ltd. .
*A Commentary on Jeremiah. Anchor Recordings Ltd. .
*Explaining Building a New Testament Church. Anchor Recordings Ltd. .
*Explaining the Key Steps to Becoming a Christian – Second Edition. Anchor Recordings Ltd. .
*Explaining the Amazing Story of Jesus. Anchor Recordings Ltd. .
*Explaining Being Anointed and Filled with the Holy Spirit. Anchor Recordings Ltd. .
*Explaining De-Greecing the Church. Anchor Recordings Ltd. .
*Explaining End Times. Anchor Recordings Ltd. .
*Explaining Eternally Secure?. Anchor Recordings Ltd. .
*Explaining Grace. Anchor Recordings Ltd. .
*Explaining How to Study a Book of the Bible: Jude. Anchor Recordings Ltd. .
*Explaining New Testament Baptism Anchor Recordings Ltd. Anchor Recordings. .
*Explaining Studying the Bible. Anchor Recordings Ltd. .
*Explaining the Trinity. Anchor Recordings Ltd. .
*Explaining the Truth about Christmas – Revised Edition. Anchor Recordings Ltd. .
*Explaining Three texts often taken out of context. Anchor Recordings Ltd. .
*Explaining What the Bible says about money. Anchor Recordings Ltd. .
*Explaining What the Bible says about work. Anchor Recordings Ltd. .
*Introducing Genesis. Anchor Recordings Ltd. .      

### Videot ja DVD:t

## Lähteet

## Aiheesta muualla
*David Pawson, Anchor Recordings
*David Pawson.org
*David Pawson Ministries, Australia 
*Truth To Tell - Exciting Fast Developing David Pawson site 
*David Pawson Information, Articles & Notes 
*David Pawson Expose, by W. B. Howard

### Pawsonin puheita

*zip-pakatut mp3  
*SeremonIndex.net mp3 
*Goodseed.org mp3  
*CD:llä englanniksi  
*C-kasetilla englanniksi 
*Evangelici.net mp3, tulkkaus italiaksi   
*Die Offenbarung des Johannes, Seminar von David Pawson 1997